 Ilé iṣẹ ológun Nàìjíríà korò ojú lórí fídíò ayédèrú Ninu atẹjade kan ti wọn fi ṣọwọ lori Facebook,wọn ni awọn ko kọ lati wọ ẹni ti o ba n pin iru iroyin ayederu bẹẹ lọ si ile ẹjọ. Atẹjade naa salaye pe awọn iroyin bẹẹ a ma mu irẹwẹsi ọkan ba awọn ọmo ogun ti o si le ko ipalara ba akitiyan lati koju awọn ọmọ ikọ Boko Haram. Laipẹ yi ni awọn ọmọ ikọ Boko Haram ṣigun lọ ba awọn ọmọ ogun Naijiria labule kan ti wọn n pe ni Metele nipinlẹ Borno. Awọn ọmọogun Naijiria ati ikọ Boko Haram ti n gbena wo ju ara wọn ti pẹ Kete ti iroyin iṣẹlẹ naa lu si ẹrọ ayelujara ni awọn eeyan bẹrẹ si ni ko iriwisi orisirisi, lẹyin naa ni fọnran fidio kan lati ọdọ awọn ọmọ ikọ Boko Haram naa runa si ọrọ naa. Aarẹ Buhari lara ipinu rẹ nigba to gba ijọba, sọ wi pe ohun yoo koju Boko Haram sugbọn lẹyin ọdun mẹta ti o de ori alefa,kaka ki ewe agbọn Boko Haram de,niṣe ni o n le koko si. Awon aworan ayederu wo nileese ologun nsọ? Ẹgbẹ oselu PDP to jẹ alatako APC ko tile jẹ ki ọrọ naa pẹ nilẹ ki wọn to gbe aworan kan ti o ruju sita. Aworan yi jade si oju opo Twitter wọn lati bẹnu atẹ lu Aarẹ Buhari lori iku awọn ọmọ ogun ṣugbọn iwadi fi han wi pe aworan naa ki ṣe ti awọn ọmọ ogun to ku ni Metele. Ọjọgbọn kan ni fasiti lorileede Amerika ti o tun jẹ akoroyin naa fara kasa ninu a n gbe iroyin ayederu yi ka. Loju opo rẹ o fi aworan kan sita ti o ro wi pe o jẹ aworan awọn ọmọ ogun to n ke irora lori iku awọn akegbe wọn ni. Ko pe pupo ti awọn eeyan pe akiyesi rẹ si aworan naa wi pe aworan awọn osere Kannywood lofi sita to pe ni aworan awọn ọmọ ogun Naijiria. Beebẹ lorisirisi awọn aworan ati fọnran fidio ti awọn eeyan se alabapin wọn lasiko ti isẹlẹ ikọlu awọn ọmọogun Naijiria yi waye. Àwọn iròyin tì ẹ leè ní ìfẹ síí: Kaka ki ewe agbọn Boko Haram dẹ Àwọn agbébọn kan tí wọn funrasí pé Boko Haram ní wọn ti jí ọmọbìnrin mẹẹdógún gbé ní agbègbè Diffa tó wà ni ilà oòrùn Gúsù orílẹèdè Niger. Wọn jí àwọn ọmọbìnrin náà ní ìlú Toumour tó wà ní ẹnu ààlà orílẹèdè náà àti Nàìjíríà ní ọjọ Àbámẹta, gẹgẹ bí alákóso ilú Toumour náà ṣe fìdí ọrọ ọhún múlẹ fún iléeṣẹ ìròyìn Reuters. Boukar Mani Orthe sọ pé àwọn agbébọn bíi àádọta ni wọn kọlu ìlú náà, tí wọn sì gbé àwọn ọmọbìnrin náà lọ. Ní Ọjọbọ, àwọn agbébọn kan kolu ìlú Toumour ọhún tí wọn sì pa èèyàn mẹjọ nínu àwọn òṣìṣẹ ará ilẹ Faransé kan tí wọn ṣe ẹrọ omi ọlọwọ fún àwọn àtìpọ tó sá àsálà kúrò níbi ìjà Boko Haram ní agbègbè náà. Agbègbè Diffa ní orílẹèdè Niger ti ń rí ìkọlù Boko Haram, láti osù kejì ọdún 2015 ti wọn ti bẹrẹ sí kolu agbègbè náà. Nínú oṣù kínní ni wọn pa àwọn ológun Niger méje nígbà tí Boko Haram kolu ìlú Toumour. Àwọn ibúdó àtìpó pọ ní ẹnu ààlà Nàìjíríà àti Niger : Ileesẹ ologun lorileede Naijiria ti faraya lori bi awọn eeyan ṣe n pin fidio ati aworan ti wọn pe ni ayederu kaakiri lori iku awọn ọmọogun ti Boko Haram pa ni Borno. 